14.8.2001 De Europæiske Fællesskabers Tidende L 219/21 KOMMISSIONENS FORORDNING (EF) Nr. 1648/2001 af 13. august 2001 om ændring af forordning (EF) nr. 690/2001 om særlige markedsstøtteforanstaltninger for oksekød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød ()), senest ændret ved forordning (EF) nr. 1512/2001 (?), særlig artikel 38, stk. 2, og ud fra følgende betragtninger: (1) — I aartikel 1 i Kommissionens forordning (EF) nr. 690/ 2001 af 3. april 2001 om særlige markedsstøtteforan- staltninger for oksekød (?) er de kriterier, som slag- tekroppe skal opfylde for at være omfattet af opkøbsord- ningen, fastsat. Artikel 1, stk. 2, sidste led, indeholder navnlig bestemmelser om, at slagtekroppene skal være forsynet med en passende mærkning. Da mærkning ikke tjener noget formål, hvis kødet skal tilintetgøres efter overtagelsen, bør der under sådanne omstændigheder være en undtagelse fra dette krav. (2) — Iartikel 3, stk. 1 og 2, i forordning (EF) nr. 690/2001 er der fastsat et beløb på 14 EUR pr. 100 kg, som der skal tages hensyn til ved fastsættelsen af maksimumsopkøbs- prisen. Erfaringen med anvendelsen af forordningen viser, at dette beløb er utilstrækkeligt til at dække netto- slagteomkostningerne som planlagt, hvilket navnlig skyldes biprodukternes lave værdi. Beløbet bør forøges til 18 EUR pr. 100 kg. (3) I henhold til artikel 5, stk. 3, i forordning (EF) nr. 690/ 2001 skal den pris, der betales tilslagsmodtageren, justeres, hvis de overtagne slagtekroppe ikke er af kvalitet O. Anvendelsen af denne bestemmelse har ført til kunstigt høje priser på kød fra dyr af kategori B, som tilbydes under ordningen. Der bør derfor foretages en passende ændring heraf. (4) — De i denne forordning fastsatte foranstaltninger er i overensstemmelse med udtalelse fra Forvaltningsko- mitéen for Oksekød — UDSTEDT FØLGENDE FORORDNING: Artikel 1 I forordning (EF) nr. 690/2001 foretages følgende ændringer: 1) I artikel 1 indsættes som stk. 3: »3. — Medlemsstaterne kan give afkald på kravet i stk. 2, sidste led, hvis de pågældende hele og halve slagtekroppe tilintetgøres efter overtagelsen.« 2) Beløbet »14 EUR« som omhandlet i artikel 3, stk. 1 og 2, ændres til »18 EUR«. 3) Artikel 5, stk. 3, affattes således: »3. — Hvis slagtekroppe af andre kvaliteter end O overtages, dog undtagen slagtekroppe fra dyr af kategori B, justeres den pris, der skal betales tilslagsmodtageren for de pågæl- dende slagtekroppe, ved hjælp af de koefficienter, der er fastsat i bilag IV.« Artikel 2 Denne forordning træder i kraft på tredjedagen efter offentlig- gørelsen i De Europæiske Fællesskabers Tidende. Den anvendes for de mængder, som tildeles i forbindelse med licitationen den 27. august 2001 og ved efterfølgende licitati- oner. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. august 2001. På Kommissionens vegne Franz FISCHLER Medlem af Kommissionen () EFT L 160 af 26.6.1999, s. 21. () EFT L 201 af 26.7.2001, s. 1. (?) EFT L 95 af 5.4.2001, s. 8.